मोहाली। मुल्लांपुर में लोगों की सुविधा के लिए सरकार द्वारा 200 फुट चौड़ी सड़क बनाई जा रही है। सड़क के लिए इलाके के कई किसानों की जमीन एक्वायर की गई है। उन किसानों में से अब भी कई किसान ऐसे हैं, जिन्होंने अपना बनता मुआवजा नहीं लिया है। प्रशासन ने उन्हें मुआवजा उठाने की जो समय अवधि तय की थी, वह आज पूरी हो रही है। प्रशासन ने साफ किया है कि इसके बाद भी किसानों ने पैसे नहीं उठाए तो सारा पैसा सरकारी खजाने में जमा करवा दिया जाएगा।